陈以珪（），字思禹，福建漳州府海澄县西坊人，明朝政治人物。
生平.父陈映，万历庚辰进士。以珪为国子监生，万历二十五年（1597年）丁酉科顺天乡试举人，二十六年（1598年）戊戌科进士。授太常博士，通明淹邵，朝望所归。行取为同咨之冠，注礼部主客郎。以珪在广众中轩轩若朝霞，而性谦挹，讷然如不出口，每事有疑滞，众问陈君云何，辄先谢不知，然后论列，其卑牧如此。饶州别驾陈奇可忤珰死诏狱，无敢视者，以珪独经纪其丧，归其榇，时论高之。以疾甚告归，卒于瀛西舟次，年不竟志，世甚惜焉。